**Aalesund-luokka** piti olla Norjan laivaston kahden hävittäjän muodostama alusluokka, jonka valmistus aloitettiin huhtikuussa 1939. Alukset olivat Norjan laivaston ensimmäisiä todellisia hävittäjiä, vaikka ne olivatkin heikosti aseistettuja verrattaessa Saksan ja Britannian kuninkaallisen laivaston vastaaviin aluksiin. Alusten aseistukseksi oli suunniteltu todennäköisesti Boforsin 120 millimetrin tykit eli vastaavat kuin miinalaiva *KNM Olav Tryggvasoniin* asennetut. Torpedoaseistus koostui ainoastaan kahdesta kaksiputkisesta 553 millimetrin torpedoputkesta, vaikka Norjan rikkonainen rannikko olikin otollista torpedoaseen käyttämiseen.

Alukset
-------

Alukset olivat edelleen telakalla rakenteillä Saksan hyökätessä maahan huhtikuussa 1940. Saksalaiset suunnittelivat alusten pääaseiden vaihtamista kolmeen 100 millimetrin tykkiin ja täydentävänsä ilmatorjunta-aseistusta kahdella 37 millimetrin ja kuudella 20 millimetrin tykillä. *ZN4:ksi* ja *ZN5:ksi* nimetyt alukset nimettiin pienen kokonsa ja heikon aseistuksensa vuoksi vuonna 1941 *TA7:ksi* ja *TA8:ksi*. *TA7* laskettiin vesille 1941 ja *TA8* kesäkuussa 1943. Sabotaasi upotti 26. huhtikuuta 1944 *TA7:n* Hortenissa, kun pommi räjähti turbiinihuoneessa vain tunteja ennen aluksen hinaamista Saksaan. Saksan laivasto ei saanut aluksia valmiiksi, vaikka kumpikin saatiin lasketuksi vesille. Sodan päätyttyä alukset löydettiin, minkä jälkeen ne palautettiin Norjalle. Toinen aluksista nimettiin *KNM Aalesundiksi*, mutta sitä ei koskaan otettu palvelukseen. Edelleen keskeneräinen alus myytiin 1956 romutettavaksi Høvding Skibsopphugningille.

**Aalesund-luokan hävittäjät**| Nimi | Telakka | Kölinlasku | Vesille | Valmis | Kohtalo |
| --- | --- | --- | --- | --- | --- |
| Alus 1 | laivaston telakka, Horten | huhtikuu 1939 | 29. toukokuuta 1941 |  | vallattu huhtikuussa 1940Saksan laivaston *ZN4* ja myöhemmin *TA7* |
| Alus 2 | laivaston telakka, Horten | huhtikuu 1939 | 30. kesäkuuta 1943 |  | vallattu huhtikuussa 1940Saksan laivaston *ZN5* ja myöhemmin *TA8* |
|

Lähteet
-------

* Whitley, M. J.: *Destroyers of World War Two - an international encyclopedia*. Lontoo: Arms and Armour, 1988. ISBN 0-85368-910-5. (englanniksi)
* Gardiner, Robert (toim.): *Conway's All the World's Fighting Ships 1922-1946*. Lontoo, Englanti: Conway Maritime Press, 1987. ISBN 0-85177-146-7. (englanniksi)

### Viitteet

1. 1 2 3  Whitley, M.J. s.216
2. ↑  Whitley, M. J. s. 76

Norjan laivaston alusluokat II maailmansodassa

|  |  |
| --- | --- |
| Rannikkopanssarilaivat | 
* Tordenskjold
* Eidsvold

 |
| Hävittäjät | 
* Draug
* Sleipner
* Aalesund
* Town
* Hunt
* S

 |
| Korvetit | 
* Flower
* *KNM Tunsberg Castle*

 |
| Torpedoveneet | 
* Snøgg
* Teist
* Ravn
* Hval
* Hvas
* Varg

 |
| Miinalaivat | 
* Glommen
* *KNM Frøya*
* *KNM Olav Tryggvason*
* Gor

 |
| Miinanraivaajat | 
* Otra
* *KNM Syrian*
* *KNM Börtind*
* *KNM Nordhav II*
* *KNM Thorodd*
* *KNM Hval V*
* *KNM Bjerk*
* YMS
* MMS2

 |
| Sukellusveneet | 
* A
* B
* U
* V

 |
| Partioveneet | 
* Fairmile B
* MTB
* *KNM King Haakon VII*
* *KNM Hessu*
* *KNM Hitra*
* *KNM Vigra*
* *KNM Fridjtjof Nansen*
* Nordkapp
* *KNM Honningsvaag*
* *KNM Namsos*
* *KNM Svolvaer*
* *KNM Horten*
* *KNM Farsund*
* *KNM Risör*
* *KNM Moss*
* *KNM Molde*
* *KNM Narvik*
* *KNM Bodö*

 |
| Muut | 
* Kranfartøy
* Sarpen
* Lyngen
* Kong Oskar II

 |

1. 1 2  Amerikassa valmistettu